CELEX: 62010CO0573
Language: lt
Date: 2011-07-13 00:00:00
Title: 2011 m. liepos 13 d. Teisingumo Teismo (penktoji kolegija) nutartis. # Sergiu Alexandru Micşa prieš Administraţia Finanţelor Publice Lugoj, Direcţia Generală a Finanţelor Publice Timiş ir Administraţia Fondului pentru Mediu. # Prašymas priimti prejudicinį sprendimą: Curtea de Apel Timişoara - Rumunija. # Procedūros reglamento 104 straipsnio 3 dalies pirma pastraipa - Vidaus mokesčiai - SESV 110 straipsnis - Mokestis už aplinkos taršą, mokamas pirmą kartą įregistruojant transporto priemonę. # Byla C-573/10.

2011 m. liepos 13 d. Teisingumo Teismo (penktoji kolegija) nutartis Micşa prieš Administrația Finanțelor Publice Lugoj ir kt.
      (Byla C‑573/10)
      „Procedūros reglamento 104 straipsnio 3 dalies pirma pastraipa – Vidaus mokesčiai – SESV 110 straipsnis – Taršos mokestis, renkamas už pirmą kartą registruojamas variklines transporto priemones“
      Mokesčių nuostatos – Vidaus mokesčiai – Taršos mokestis, renkamas už pirmą kartą nacionalinėje teritorijoje registruojamas variklines transporto priemones – Mokestis, taikomas importuotoms naudotoms transporto priemonėms ir neturintis jokio analogo, taikomo nacionalinėje rinkoje
         esančioms tokio paties amžiaus ir nusidėvėjimo transporto priemonėms – Nepriimtinumas (SESV 110 straipsnis) (žr. 22, 23, 25 punktus ir rezoliucinę dalį)
      
      Dalykas 
      
         Prašymas priimti prejudicinį sprendimą – 
               Curtea de Apel Timişoara
                – Naudotų transporto priemonių, anksčiau įregistruotų kitoje valstybėje narėje, registracija – Aplinkosaugos mokestis už
                  pirmą kartą valstybėje narėje registruojamas variklines transporto priemones – Nacionalinės teisės aktų atitiktis SESV 110 straipsniui
                  – Tam tikrų kategorijų transporto priemonių atleidimo nuo mokesčio galiojimas.
               
            Rezoliucinė dalis
      SESV 110 straipsnis turi būti aiškinamas taip, kad juo valstybei narei draudžiama įvesti aplinkos taršos mokestį už pirmą
         kartą šioje valstybėje narėje registruojamas variklines transporto priemones, jei ši mokestinė priemonė yra tokia, kad ja
         atgrasoma nuo kitose valstybėse narėse pirktų naudotų transporto priemonių eksploatavimo šioje valstybėje narėje, tačiau neatgrasoma
         nuo tokio paties amžiaus ir nusidėvėjimo transporto priemonių pirkimo nacionalinėje rinkoje.